ସୁରେନ୍ଦ୍ର କୁମାର ମିଶ୍ର

ସୁରେନ୍ଦ୍ର କୁମାର ମିଶ୍ର (ଜନ୍ମ: ୯ ଅଗଷ୍ଟ ୧୯୫୭) ଜଣେ ଭାରତୀୟ ଓଡ଼ିଆ-ଭାଷୀ ଗାଳ୍ପିକ, ଗବେଷକ, ଅନୁବାଦକ ଓ ସମାଲୋଚକ । ସେ ନିଜର ଶ୍ରୀମନ୍ଦିର ଲୁଣ୍ଠନର ଇତିହାସ ପୁସ୍ତକ ପାଇଁ ବିଶେଷ ଜଣାଶୁଣା ।  ଏହି ପୁ୍ସ୍ତକଟି ବଙ୍ଗଳା, ହିନ୍ଦୀ ଓ ଇଂରାଜୀ ଭାଷାରେ ଅନୁବାଦିତ ।

 ସଂକ୍ଷିପ୍ତ ଜୀବନୀ 
ସୁରେନ୍ଦ୍ର ଷୋଳ ଶାସନ ପରମ୍ପରାରର ଜଗନ୍ନାଥ ବିଦ୍ୟାଧରପୁର ଶାସନରେ ୧୯୫୭ ମସିହାରେ ଜନ୍ମ ଗ୍ରହଣ କରିଥିଲେ । ସଂସ୍କୃତରେ ପାରମ୍ପରିକ ଶିକ୍ଷା ସମାପ୍ତି ପରେ ଶ୍ରୀଜଗନ୍ନାଥ ଚେତନାର ଅନାଲୋଚିତ ଦିଗ ପ୍ରତି ବିଶେଷ ଧ୍ୟାନ ଦେଇ ଆଲୋଚନା ସ୍ତରକୁ ଆଣିଥିଲେ । ଭାରତୀୟ ସଂସ୍କୃତି, ତନ୍ତ୍ର ଦର୍ଶନ ଓ ପୁରାଣ ଇତିହାସକୁ ଆଧାର କରି ପିଏଚ୍ ଡି କରିବା ପରେ ଶ୍ରୀଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟରେ କାର୍ଯ୍ୟ କରି ତା୩୧।୦୮।୨୦୧୭ରେ ଅବସର ନେଲେ । ୫ ଦଶନ୍ଧିରୁ ଅଧିକ ସମୟ ଧରି ସାଧନାରତ ସୁରେନ୍ଦ୍ର ଓଡ଼ିଆ ଭାଷା ସାହିତ୍ୟକୁ ଭେଟି ଦେଇଛନ୍ତି ବହୁ ଗଳ୍ପ, ପ୍ରବନ୍ଧ ଓ ଆଲୋଚନା । ତାଙ୍କର ଅନେକ ଗ୍ରନ୍ଥ ହିନ୍ଦୀ, ଇଂରାଜୀ ଓ ବଙ୍ଗଳା ଭାଷାରେ ଅନୁବାଦିତ ହୋଇ ତାଙ୍କୁ ଜଣେ ଜାତୀୟ ସ୍ତରର ଗବେଷକ ତଥା ଆଲୋଚକ ଭାବେ ପରିଚିତି ଆଣିଦେଇଛି । ନିଜେ ଶତାଧି ଜାତୀୟ ଓ ପ୍ରାଦେଶିକ ଐତିହ୍ୟ ଆଲୋଚନାଚକ୍ରରେ ଭାଗ ନେବା ସହ ଯୋଜନା କରି ଅନେକ ଅନାଲୋଚିତ ତଥ୍ୟକୁ ଆଲୋଚନାର ପରିସରକୁ ଆଣି ପାରିଛନ୍ତି । ତାଙ୍କ ରଚିତ ଶ୍ରୀଜଗନ୍ନାଥ: ଐତିହ୍ୟ ଶତକ, ପୁରୀର ସାହିଯାତ୍ରା, ନବକଳେବର ଐତିହ୍ୟ, ମହୋଦଧିର ମହାତୀର୍ଥ ସ୍ଵର୍ଗଦ୍ଵାର ଓ ଶ୍ରୀଜଗନ୍ନାଥ: ସଂହତିର ସ୍ଵରଲିପି ଆଦି ଗ୍ରନ୍ଥରାଜି ଶ୍ରେୟା ହାଲଦାରଙ୍କ ଦ୍ୱାରା ବଙ୍ଗଳା ଭାଷାରେ ଅନୂଦିତ । ସେ ଟେଲି ସିରିଏଲ୍ ଶ୍ରୀମନ୍ଦିର, ଶ୍ରୀଜଗନ୍ନାଥର ମାର୍ଗଦର୍ଶକ ରହିବା ସହିତ 'ଭଜନ ସୁଧା', 'ବିରଜା କ୍ଷେତ୍ର, ଶ୍ରୀଜଗନ୍ନାଥଙ୍କ ଲୀଳାକ୍ଷେତ୍ର ଆଦି ସିଡ଼ିର ପଟ୍ଟକଥା ଲେଖକ ଭାବେ ଦାୟିତ୍ୱ ନିର୍ବାହ କରିଛନ୍ତି । ଏତଦ୍ ବ୍ୟତୀତ ସେ ୩୦ରୁ ଉର୍ଦ୍ଧ୍ୱ ପତ୍ରପତ୍ରିକା, ସ୍ମରଣିକା ଏବଂ 'Orissan Love Poems', 'କାଳିଦାସ ଓ ଓଡ଼ିଶା', 'ଶ୍ରୀ ଅଲାରନାଥଦେବ : ଇତିହାସ ଓ ଐତିହ୍ୟ', 'ଶ୍ରୀ ଶଙ୍କରାନନ୍ଦ ମଠର ଐତିହ୍ୟ' ଆଦି ୩୫ ଖଣ୍ଡ ଗ୍ରନ୍ଥ ସମ୍ପାଦନା କରିଛନ୍ତି ।

ରଚନାବଳୀ
 ଶ୍ରୀମନ୍ଦିର ଲୁଣ୍ଠନର ଇତିହାସ
 ମୋହ ‐ ଗଳ୍ପ ୨୦୦୨
 ଓଡ୍ର ଦେଶର ଇତିହାସ
 ପୁରୀର ସାହିଯାତ୍ରା
 ଶ୍ରୀଜଗନ୍ନାଥ ଚେତନାର ସମନ୍ବୟ ଭାବଧାରା
 ଶ୍ରୀଜଗନ୍ନାଥ ଚେତନା: ସଂହତିର ସ୍ବରଲିପି
 ତନ୍ତ୍ର ପରମ୍ପରାରେ ବିରଜା
 ଶ୍ରୀଜଗନ୍ନାଥ ସ୍ତୋତ୍ର ରତ୍ନାବଳୀ
 ଶ୍ରୀଜଗନ୍ନାଥଙ୍କ ସେବା ସନନ୍ଦ(ସଂପାଦନା)
 ଆର୍ଯ୍ୟ ଜାତିର ଇତିହାସ
 ନବକଳେବରଷଡଶୀତିଃ
 ଶତାବ୍ଦୀର ଶେଷ କଳେବର
 ପ୍ରବନ୍ଧ କୁସୁମାଞ୍ଜଳୀ
 ନଭେମ୍ବର ଅଣତିରିଶି ୧୯୯୨
 ଭାରତୀୟ ସଂସ୍କୃତି ପରିଚୟ
 ବୈଦିକ ସାହିତ୍ୟର ଇତିହାସ
 ଶ୍ରୀକ୍ଷେତ୍ରର ମଠ ଐତିହ୍ୟ
 ଐତିହ୍ୟର ସଂସ୍କୃତି ସ୍ମୃତିର ସାହିତ୍ୟ
 ଶ୍ରୀଜଗନ୍ନାଥ : ଐତିହ୍ୟ ଓ ସଂସ୍କୃତି ଭାଗବତ ଭୁଗୋଳ
 ଶ୍ରୀଜଗନ୍ନାଥ ଐତିହ୍ୟ ଶତକhttps://dharitriepaper.in/edition/17041/chhutidina/page/14
 ଶ୍ରେଷ୍ଠସ୍ମୃତି
 ପୁରୁଷ ପରୀକ୍ଷା ‐ ଅନୁବାଦ ଗଳ୍ପ
 ଶ୍ରୀଜଗନ୍ନାଥ ତଥ୍ୟଧାରିକା
 ଅତିବଡି ପରମ୍ପରା : ଦିଶା ଓ ଦର୍ଶନ(ସଂପାଦନା)
 ଓଡ଼ିଶାର ପାଣ୍ଡିତ୍ୟ ପରମ୍ପରା
 ନବକଳେବର ଐତିହ୍ୟ
 ମହୋଦଧିର ମହାତୀର୍ଥ ସ୍ଵର୍ଗଦ୍ଵାର
 ଶ୍ରୀଜଗନ୍ନାଥ ଉପାସନା : ଅନାଲୋଚିତ ଐତିହ୍ୟ
 ଓଡ଼ିଶା, ଭାରତ ଓ ଭାରତ ବାହାରେ ଶ୍ରୀଜଗନ୍ନାଥ ମନ୍ଦିର
 ବିତର୍କ ବଳୟhttps://dharitriepaper.in/edition/18974/chhutidina/page/14
ଆଧାର

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ